ჰეილი რეინჰარტი

ჰეილი ელიზაბეტ რეინჰარტი (; დ. 9 სექტემბერი, 1990, უილინგი, ილინოისი, აშშ) — ამერიკელი მომღერალი, სიმღერების ავტორი და მსახიობი. ის American Idol-ის მეათე სეზონში მესამე ადგილზე გავიდა, რის შემდეგაც მოიპოვა პოპულარობა. მან ხელი მოაწერა კონტრაქტს Interscope Records-თან და გამოუშვა თავისი პირველი ალბომი. 2015 წელს გამოუშვა ქავერი „Can't Help Falling in Love“, რომელიც ვირუსულად გავრცელდა ინტერნეტში და მოხვდა ჩარტებში. ასევე ითამაშა Netflix-ის შოუში F Is for Family. მან გამოუშვა ალბომები Listen Up! (2012), Better (2016), What's That Sound? (2017), Lo-Fi Soul (2019) და Off the Ground (2022).

 ადრეული ცხოვრება 
ჰეილი ელიზაბეტ რეინჰარტი დაიბადა უილინგში, ილინოისში, 1990 წლის 9 სექტემბერს. მისი მშობლები, პატი და ჰარი რეინჰარტი, მუსიკოსები არიან. მას ჰყავს უმცროსი და, სახელად ანჟელა, რომელიც ასევე მუსიკოსია. ჰეილიმ სიმღერა პატარაობიდან დაიწყო და გამოდიოდა მშობლების ჯგუფთან, Midnight-თან ერთად. დედამისი იყო ჯგუფში The Company She Keeps. ჰეილი ბავშვობაში მღეროდა სხვადასხვა ღონისძიებასა და კონკურსზე.

ის სწავლობდა მარკ ტვენის სახელობის დაწყებით სკოლაში. შემდეგ სწავლა განაგრძო O.W. ჰოლმსის საშუალო სკოლასა და ვილინგის საშუალო სკოლაში. ამ დროს გახდა ჯგუფ Midnight Blues-ის წევრი. 2009 წელს სწავლა დაიწყო ჰარპერის კოლეჯში .

 კარიერა 
ბმული=https://en.wikipedia.org/wiki/File:Haley_Reinhart_2.jpg|მარჯვნივ|მინი|267x267პქ|ჰეილი 2011 წელს
2011 წლის ივლისში ხელი მოაწერა კონტრაქტს Interscope Records-თან.AI executive producer and director Nigel Lythgoe on his Twitter site, as "dizzyfeet". Posted May 20, 2011. Retrieved May 24, 2011. მისი სადებიუტო ალბომი Listen Up! გამოვიდა 2012 წლის 22 მაისს. ნამუშევარმა კრიტიკოსთა მოწონება დაიმსახურა. იმავე წელს რეინჰარტმა იმღერა ფესტივალ Lollapalooza-ზე.

მან ფართო აღიარება მოიპოვა 2015 წელს სკოტ ბრედლის ჯგუფ Postmodern Jukebox-თან ერთად გამართულ ტურნეზე. იმავე წელს გამოუშვა Radiohead-ის კომპოზიციის, „Creep"-ის ჯაზ ქავერი. ნამუშევარი ზედიზედ 58 კვირა იყო ბილბორდის ჯაზ-ციფრული სიმღერების ჩარტში და დაიმსახურა კრიტიკოსების მოწონება. იმავე წელს გამოუშვა ელვის პრესლის კომპოზიციის, „Can't Help Falling in Love"-ის ქავერი. სიმღერა მე-16 ადგილზე გავიდა Adult Contemporary-ის ჩარტში. ნამუშევარმა 2023 წლის 31 ივლისს ამერიკის ხმისჩამწერი კომპანიების ასოციაციისგან მიიღო პლატინის სერტიფიკატი. ასევე კომპოზიციამ მოიგო Cannes Lion-ისა და Clio Award-ის ჯილდო 2016 წელს. მუსიკოსის სამსახიობო დებიუტი შედგა Netflix-ის ანიმაციურ კომედიაში F Is for Family 2015 წლის 18 დეკემბერს.
ბმული=https://en.wikipedia.org/wiki/File:Haley_Reinhart_at_Musik_&_Frieden_(49760553171).jpg|მარცხნივ|მინი|ჰეილი 2017 წელს
მისი მეორე სტუდიური ალბომი, Better, გამოვიდა 2016 წლის 29 აპრილს. ნამუშევარი ბილბორდის Independent Albums-ის ჩარტში 22-ე ადგილზე გავიდა. იმავე წელს დაიწყო ტურნე შეერთებულ შტატებში, ხოლო 2017 წლის მაისსა და ივნისში იმღერა ევროპაში. რეინჰარტის მესამე სტუდიური ალბომი, What's That Sound?, გამოვიდა 2017 წლის 22 სექტემბერს Concord Records-ის ეგიდით. ალბომიდან გამოვიდა ჯამში ოთხი სინგლი, მათ შორის წამყვანი სინგლი, „Baby It's You". ნამუშევარი გამოვიდა 2017 წლის 16 ივნისს. მუსიკოსმა ტურნე გამართა 2017 წლის შემოდგომაზე.
ბმული=https://en.wikipedia.org/wiki/File:Haley_and_Casey_at_Hotel_Cafe_in_2018.jpg|მარჯვნივ|მინი|ჰეილი 2018 წელს Hotel Cafe-ში
2018 წელს გამოუშვა კოლაბორაციული ნამუშევარი „Something Strange", რომელიც ბილბორდის Dance/Mix Show Airplay-ის ჩარტში 23-ე ადგილზე გავიდა. 2018 წლის 1 ივნისს გამოუშვა სინგლი „Last Kiss Goodbye", რომელიც ბილბორდის ჯაზ-ციფრული სიმღერების ჩარტში მე-15 ადგილზე გავიდა. მუსიკოსის მეოთხე სტუდიური ალბომი, Lo-Fi Soul, გამოვიდა 2019 წლის 27 მარტს. ალბომიდან ოთხი სინგლი გამოვიდა, მათ შორის კი მთავარი სინგლი „Don't Know How to Love You" გამოვიდა 2018 წლის 14 სექტემბერს. 

რეინჰარტიმა ითამაშა 2020 წლის ფილმში „We Can Be Heroes“. 2022 წლის 4 სექტემბერს მან გამოუშვა თავისი ახალი EP, „Off the Ground".

 არტისტიზმი 
რეინჰარტის დისკოგრაფია მოიცავს ისეთ ჟანრებს, როგორიცაა როკ-ენ-როლი, ფანკი, პოპი, ჯაზი, ბლუზი და აფრიკული პერკუსი. მის გემოვნებაზე დიდი გავლენა მოახდინეს მუსიკოსმა მშობლებმა. ისინი იყვნენ ისეთი როკ ლეგენდების თაყვანისმცემლები, როგორებიც არიან ჯენის ჯოპლინი და ჯიმი ჰენდრიქსი. მუსიკოსის თქმით მასზე დიდი გავლენა იქონიეს ბიტლზის წევრებმა, ჯონ ლენონმა და პოლ მაკ-კარტნიმ.

 დისკოგრაფია 
 Listen Up! (2012)
 Better (2016)
 What's That Sound? (2017)
 Lo-Fi Soul (2019)
 Off the Ground (2022)

 რესურსები ინტერნეტში 

 სქოლიო 

კატეგორია:დაბადებული 9 სექტემბერი
კატეგორია:დაბადებული 1990
კატეგორია:ამერიკელი ჯაზ-მომღერლები
კატეგორია:ამერიკელი პოპ-მომღერლები
კატეგორია:ამერიკელი როკ-მომღერლები
კატეგორია:ამერიკელი სოულ-მომღერლები
კატეგორია:ამერიკელი ბლუზ მუსიკოსები
კატეგორია:ამერიკელი რიტმ-ენდ-ბლუზ მომღერლები
კატეგორია:Concord Records-ის შემსრულებლები
კატეგორია:Interscope Records-ის შემსრულებლები
კატეგორია:19 Recordings-ის შემსრულებლები
კატეგორია:ცოცხალი ადამიანები